**ОТЧЕТ**

**ЗА ДЕЙНОСТТА НА НАРОДНО ЧИТАЛИЩЕ "ОБНОВА 1923”**

**гр. БУРГАС, кв. ВЕТРЕН**

**за 2019 г.**

І. За организацията

ІІ. Основни дейности

1. Библиотечна дейност и информационно

обслужване

2. Учебно – образователна дейност и детско и младежко творчество

3. Културна дейност

ІII. Човешки и финансови ресурси

1. Екип

2. Общ бюджет

3. Материална база

V. Партньори и донори

VІ. Финансов отчет

ИЗАЦИЯТА

1. Читалище „Обнова 1923” е регистрирано в БОС под номер 3125/1997 141; вписано в регистъра на народните читалища под номер 2325; с КИД 94.99 и БУЛСТАТ 000044993.

През 2019 година читалището осъществяваше дейността си в съгласие със своите

програмни цели, заложени в Устава на организацията, според който читалището e юридическо лице с НЕСТОПАНСКА ЦЕЛ ЗА ИЗВЪРШВАНЕ на ОБЩЕСТВЕНОПОЛЕЗНА ДЕЙНОСТ :

1. развитие и обогатяване на културния живот, социалната и образователната дейност в кв. Ветрен и Бургас, където осъществява дейността си;

2. запазване на местните обичаи и традиции и обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

Дейности за постигане на тези цели:

1. уреждане и поддържане на библиотека, читалня, фото-, фоно ,филмо- и видеотека, достъп до база данни, съхранени чрез съвременни информационни носители както и създаванне и поддържане на електронни информационни мрежи;

2. развиване и подпомагане на любителското художествено творчество;

3. организиране на школи, кръжоци, курсове, клубове, концерти.

4. събиране и разпространяване на знания за родния край;

5. създаване и съхраняване на музейни колекции съгласно Закона

за културното наследство;

Организационната структура на читалището през годината бе, както следва:

Върховен орган – Общо събрание от всички читалищни членове или

189 души.

Настоятелство на читалището в състав: Председател – Татяна Димитрова,

и членове: Станка Камбурова, Стойка Георгиева, Митка Станкова, Цветолюб Стойцев, Гергана Вардина, Маргарита Иванова, Петьо Кючуков.

Секретар – Мариана Костадинова

Проверителна комисия за контрол върху дейността в състав: Гергана Вардина, Маргарита Иванова, Петьо Кючуков.

ІІ. ОСНОВНИ ДЕЙНОСТИ.

ОСНОВНИ ДЕЙНОСТИ

1. БИБЛИОТЕЧНА ДЕЙНОСТ И ИНФОРМАЦИОННО ОБСЛУЖВАНЕ

Библиотечен фонд , читатели и техническо оборудване:

В читалище „Обнова 1923” работи библиотека с детски отдел, отдел за възрастни и заемна. Нейната дейност се осъществява съгласно Правилник за организация на работата и ползване услугите на библиотеката към читалище „Обнова 1923” Бургас, съгласно който тя е обществена библиотека по смисъла на чл. 7 от Закона за обществените библиотеки и цялостната и дейност се регламентира от този Закон и Закона за народните читалища.

Броят библиотечни единици във фонда през 2019 година наброява 9244 тома

литература. Ново постъпилите заглавия литература за периода са в размер на 503 тома на стойност 3970.89 лв. , като закупена литература са постъпили в библ. фонд -131тома на стойност-1141.96лв. ,дарения – 262тома на стойност1790.18лв., по проект ,,Библиотеки-съвременни центрове и информираност-2019‘‘ – 110тома на стойност -1038.75лв. Библиотечни единици във фонда са 9747 тома литература. Читатели през годината са 134 души. Броят на заетите библиотечни материали е 3582. Общо регистрираните посещения на читатели през годината са 1322.

2. УЧЕБНО – ОБРАЗОВАТЕЛНИ ДЕЙНОСТИ и ДЕТСКО И МЛАДЕЖКО ТВОРЧЕСТВО

**Детска Театрална Школа ,,Талантино‘‘**с ръководител Станимир Карагьозов.

Театралната школа е сформирана на 5.10.2016г. г. и стартира дейността си с 13 деца. Имат три представени постановки :2016г/2017г. ,,Заешко училище‘‘ от Пенчо Манчев, 2017/2018г. ,,Красивото зайче‘‘ от Борис Априлов, 2018/2019г.,,Таласъма Тропалан‘‘ от Янко Митев, постановка Станимир Карагьозов.  
През 2019 г. децата от ДТШ,,Талантино‘‘ с участия:

- Премиера на ,, Таласъма Тропалан‘‘ от Янко Митев, постановка Станимир Карагьозов в НЧ ,, Обнова-1923г.‘‘ на 24.06.2019г.

- Детски Театрален Фестивал ,,Талантино‘‘ гр. Благоевград на 27-30.06.2019г. с постановката ,, Таласъма Тропалан‘‘ отличени с 2 награди.

1. Актьорско майсторство на Ванеса Ангелова Атанасова за ролята на Таласъма Тропалан.
2. Най-добро представление на ДТТ,,Талантино‘‘ кв. Ветрен

- Представиха постановка ,, Таласъма Тропалан‘‘ пред децата от ДГ,, Калина Малина‘‘ кв. Ветрен на 18.10.2019г.

- Представиха постановката ,,Таласъма Тропалан‘‘ пред децата от 1-4клас на ОУ,, Христо Ботев кв. Ветрен -18.10.2019г.

- Ревю на читалищното творчество - Флора гр. Бургас на 19.10.2019г. малките актьори представиха постановката ,,Таласъма Тропалан‘‘.

- Представиха постановката ,,Таласъма Тропалан‘‘в НЧ,, Съгласие 1905‘‘гр. Българово

**Детска Танцова Група ,,Тракийче**‘‘ с ръководител Нели Ненкова .

ДТГ,,Тракийче‘‘е сформирана през м. септември стартира с 10 деца .

През 2019г. взимат участия в :

* Празникът на буквите – 26.03.2019г. в концертна програма
* Спасов ден – 06.06.2019г. Празника на кв. Ветрен в концертна програма
* Петковден – 13.10.2019г. Празник на кв. Банево в концертна програма

Детска Танцова Формация ,,Магия‘‘ се сформира на 6.11.2018г. с ръководител Нели Ненкова с 7деца

През 2019г.вземаха участие в концертната програма

* Спасовден-06.06.2019г.

Фолклорна Танцова Група ,,Тракийци‘‘ с ръководител Нели Ненкова

ФТГ,, Тракийци‘‘ се сформира през м. септември 2016г. с 18 участника

Участие вземаха в:

* Спасов ден – Празник на кв. Ветрен - 06.06.2019г.

Фолклорна Група ,,Ветренски славеи“ с ръководител Пепа Запрянова и Корепетитор Стойко Георгиев.

Фолклорна Група,, Ветренски славеи‘‘е сформирана през м. май 2009г.стартират с 7 участнички. От 2015г. Фолклорната Група е с 15 участнички . Носители са на много награди и отличия. Участия взимат в организирани местни ,общински, международни фестивали:

- Международен фолклорен фестивал Черна гора-Буда-03.04.2019г. – 1място

- IV-ти Национален Фолклорен конкурс с ,,Песните на Калинка Згурова-11.05.19г. – 3 място и 2 място солист Станка Камбурова.

- Спасовден-празник на кв. Ветрен – 06.06.2019г.

- 40 ти Международен творчески фестивален конкурс ,, Творческо откритие‘‘ в Санкт Петербург-Лаурят I степен

- 10г.Юбилей на ФГ,,Ветренски славеи‘‘- концерт

4. КУЛТУРНА ДЕЙНОСТ

Културните изяви – любителски и професионални са една от основните читалищни дейности. От една страна те дават шанс за изява на любителите, занимащи се със сценични изкуства, а от друга – срещат публиките със сценичен продукт от областта на професионалното изскутво.

През годината 12 от бяха изявите в културния календар на читалище „Обнова 1923”: Мартенска работилничка –Украси мартенско дърво, 1-ви март -Баба марта , Празника на буквите, Международен ден на детската книга, ДТШ,,Талантино-театрална постановка, Концерт на Хайгашод Агасян- Светът е хубав, светът е чудесен, Великден, Гергьовска плетиница-Пролетни празници, Спасов ден-Празник на кв. Ветрен, , Премиерата на ДТТ,,Талантино‘‘-Таласъма Тропалан‘‘, 2 представления на ДТШ,,Талантино за децата от ДГ,,Калина Малина и ОУ,,ХР.Ботев‘‘ 1-4клас, ТТ,,Талантино‘‘ Бургас-представи моноспектакъла ,,Забравена от небето‘‘ за Ден на Будителите ,10г. Юбилеен концерт на ФГ,,Ветренски славеи‘‘. Културната дейност винаги е насочена към различни групи от общността – към деца и

възрастни, към работещи и безработни, към здрави и със специфични нужди, към всички, без оглед на етническа и религиозна принадлежност. Читалището е отворено за всички и за всякакви идеи.

Опитваме се концертите да са различни и интересни за жителите на квартала.

ІV .ЧОВЕШКИ И ФИНАНСОВИ РЕСУРСИ

1. ЕКИП

Постоянният оперативен екип на читалището през годината наброяваше 4-ма души с

позиции: Секретар, Ръководите на ФГ , Ръководител Народни и модерни танци, Ръководител на ДТТ,,Талантино‘‘ .

2. ОБЩ БЮДЖЕТ

Държавната субсидия по ЗНЧ за читалище „Обнова- 1923” през 2019 година беше 17462 лв. /1,25 субсидирана численост/Допълваща субсидия по културна програма-2450лв., Проект книги -1038,75лв. и е отчетена своевременно пред Община Бургас. Собствените приходи са 11420,32 лв. От членски внос, такси, дарения, наем, копирни услуги и др .

3. МАТЕРИАЛНА БАЗА

В сградния фонд на читалище „Обнова 1923” функционират 1 Театрална зала с общ капацитет 150 места, репетиционна зала- капацитет 15 места, библиотека, административен офис, хранилище/книги/. През 2019 г. бе извършен ремонт –подмяна на дограмата/8 прозорчета/ на избените помещения от община Бургас. От собствени средства на читалището бе извършен ремонт на сцената/шпакловка, боядисване, конструкция , завеси, софи, ръкави и лед осветление, пердета салон/,заседателна маса.

Техническото оборудване, подпомагащо оперативната работа на организацията през 2019 година наброява: 1 компютърна конфигурация, 1 Принтер - цветен, 1 ксерокс, принтер, скенер.

V. ПАРТНЬОРИ, ДОНОРИ

Настоятелството на читалище „Обнова 1923” оценява високо подкрепата на всички

организации, институции, НПО, граждани, представители на частния сектор, благодарение на които се реализираха голяма част от основните дейности през годината. В дейността ни винаги сме получавали подкрепа от директор на ДГ,, Калина Малина , директора на ОУ Хр. Ботев, Пенсионерски клуб ,,Четирилистна детелина.

В своята дейност читалището се ръководи от нормативните документи - ЗНЧ, Закон за обществените библиотеки, Закона за счетоводството, Закон за юридическите лица с нестопанска цел, Закон за културното наследство, Закон за закрила и развитие на културата, Закон за общинската собственост, Закон за местното самоуправление и местната администрация, Закон за предотвратяване и установяване на конфликт на интереси. Стремим се да изпълняваме основните текущи и стратегически планове, изготвени на базата на тези нормативни документи.

Най-важния фактор в нашата работа са потребителите и затова мероприятията са насочени към тях и към техните потребности. Оценка за изпълнението им е отношението на хората към институцията читалище. Тяхната активност,изразяваща се в посещенията и участията им в различните мероприятия доказват ,че тя е добра. Читалищните служители, със своето отношение към работата и компетентността си, са в състояние да работят още по-усърдно за едно устойчиво, съвременно и необходимо развитие на читалищната дейност. За това са необходими не само желание и способности , но и по-вече финансови средства. Защото читалището е мястото където се съхранява и популяризира българската духовност.

VI. ФИНАНСОВ ОТЧЕТ

Субсидия 2019

|  |  |  |  |
| --- | --- | --- | --- |
| номер | Наименование | план | отчет към 31.12.2019г. |
| 1. | НАТУРАЛНИ ПОКАЗАТЕЛИ |  |  |
| 1 | Регистрирани читалищни членове | 189 | 189 |
| 2 | Читатели (брой) | 150 | 134 |
| 3 | Читателски посещения (брой) | 1300 | 1322 |
| 4 | Курсове и школи (брой) | 1 | 1 |
| 4.1 | Участници (брой) | 11 | 11 |
| 5 | Любителски формации (брой) | 4 | 4 |
| 5.1 | Изяви и участия (брой) | 12 | 12 |
| 6 | Културни прояви (брой) | 10 | 14 |
| 2. | ДРУГИ |  |  |
| 1 | Брой жители | 2 400 | 2400 |
| 2 | Обща численост на персонала | 1.25 | 1.25 |
| 3 | Разпределение по длъжности | 1 | 1 |
|  |  |  |  |
|  |  |  |  |

|  |  |  |  |
| --- | --- | --- | --- |
| номер | **ПРИХОДИ** | План | Отчет |
| 3. | СУБСИДИЯ ОТ БЮДЖЕТА | 17462 | 17462 |
| 1 | Субсидия по стандарт (лв) | 17462 | 17462 |
| 2 | Допълваща и целева субсидия (лв) | 1250 | 1250 |
| 3 | Празници в съставните селища | 1200 | 1200 |
| 4 | Проект- книги | 1038 | 1038 |
| 5 | **Общо приходи (лв)** | **20950** | **20950** |
|  |  |  |  |

|  |  |  |  |
| --- | --- | --- | --- |
| номер | **РАЗХОДИ** | План | Отчет |
| 4. | СУБСИДИЯ ОТ БЮДЖЕТА | 17462 | 17462 |
| 1 | ФРЗ | 11182 | 10944 |
| 2 | Осигурителни вноски | 2147 | 2071 |
| 3 | Книги и библиотечни материали | 693 | 868 |
| 4 | Културни прояви – празник на квартала  - разходи по план-сметка (лв) | 1250 | 1250 |
| 5 | Културен календар | 1200 | 1200 |
| 6 | Любителски състави |  |  |
| 7 | Курсове и школи |  |  |
| 8 | Канцеларски разходи | 150 | 147 |
| 9 | Горива, енергия, ВиК, отопление, осветление (лв) | 1500 | 1466 |
| 10 | Телефон, интернет | 350 | 528 |
| 11 | Транспортни |  |  |
| 12 | СОТ, застраховки (лв) | 100 | 100 |
| 13 | Такса ДСК (лв) | 260 | 290 |
| 14 | Проект - книги | 1038 | 1038 |
| 15 | Командировки (лв) |  |  |
| 16 | Други (лв)/ | 1148 | 1048 |
|  |  |  |  |
|  | **Общо разходи (лв)** | **20950** | **20950** |
|  |  |  |  |
|  |  |  |  |

Собствените приходи през 2019 г са 11420.32 лв. от членски внос, такси, наем, дарения, копирни услуги и други.

Забележка: Отчетът не е приет на Общо събрание на членовете на читалището, във връзка със въведените извънредни мерки съгласно Заповедта на Министъра на здравеопазването и Решението на Народното събрание от 13.03.2020г.

ПРЕДСЕДАТЕЛ:............................

/Татяна Димитрова /